
      	U sklopu aktivnosti produženog boravka Osnovne škole Nedelišće 14. listopada 2026. godine učenici su sudjelovali u zanimljivoj i poučnoj edukaciji o pružanju prve pomoći. U goste su nam došli volonteri Gradskog društva Crvenoga križa Čakovec koji su učenicima demonstrirali osnovne postupke pružanja prve pomoći. Učenici su doznali mnoge zanimljivosti i naučili kako pravilno postaviti osobu u bočni položaj, kako se izvodi masaža srca i oživljavanje uz primjenu automatskoga vanjskog defibrilatora (AED) te kako se primjenjuje Heimlichov zahvat u slučaju gušenja. Zahvaljujući praktičnim demonstracijama i zanimljivom predstavljanju, učenici su naučili koliko je važno pravilno reagirati u hitnim situacijama i pružiti pomoć osobi kojoj je potrebna.
Zahvaljujemo volonterima Gradskog društva Crvenoga križa Čakovec na dolasku, trudu i vrijednom znanju koje su podijelili s našim učenicima!

